61994C0161
ΠΡΟΤΆΣΕΙΣ ΤΟΥ ΓΕΝΙΚΟΫ ΕΙΣΑΓΓΕΛΈΑ
CARL OTTO LENZ
της 16ης Νοεμβρίου 1995 (
*1
)
1.
Η παρούσα διαδικασία αναγνωρίσεως παραβάσεως κράτους κινήθηκε από την Επιτροπή κατά της Ιρλανδίας, με αυτήν δε η Επιτροπή ζητεί
1)
να διαπιστωθεί ότι η Ιρλανδία παρέβη τις υποχρεώσεις που υπέχει από την οδηγία 90/425/ΕΟΚ του Συμβουλίου, της 26ης Ιουνίου 1990 (
1
), σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς, ιδίως από το άρθρο 26, και από τη Συνθήκη περί ιδρύσεως της Ευρωπαϊκής Κοινότητας, καθόσον δεν εξέδωσε τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς την οδηγία αυτή
2)
να καταδικαστεί η Ιρλανδία στα δικαστικά έξοδα.
2.
Το άρθρο 26 της οδηγίας 90/425 προβλέπει ότι τα κράτη μέλη εκδίδουν τις νομοθετικές, κανονιστικές και διοικητικές διατάξεις το αργότερο έως τις 31 Δεκεμβρίου 1991, προκειμένου να συμμορφωθούν με την οδηγία.
3.
Επειδή η Επιτροπή δεν έλαβε καμία πληροφορία περί ενδεχομένης μεταφοράς στο εσωτερικό δίκαιο εκ μέρους του κράτους μέλους, κίνησε με το από 14 Οκτωβρίου 1992 έγγραφο οχλήσεως τη διαδικασία αναγνωρίσεως παραβάσεως κράτους μέλους. Στο έγγραφο οχλήσεως δεν δόθηκε απάντηση. Κατόπιν αυτού, η Επιτροπή διατύπωσε στις 11 Μαΐου 1993 αιτιολογημένη γνώμη. Με έγγραφο της μόνιμης αντιπροσωπείας της Ιρλανδίας στις Ευρωπαϊκές Κοινότητες, της 15ης Ιουλίου 1993, η Ιρλανδική Κυβέρνηση γνωστοποίησε στην Επιτροπή ότι η διαδικασία μεταφοράς στο εσωτερικό δίκαιο βρίσκεται σε εξέλιξη. Επειδή η περάτωση της διαδικασίας δεν ανακοινώθηκε στην Επιτροπή, αυτή άσκησε στις 10 Ιουνίου 1994 προσφυγή ενώπιον του Δικαστηρίου. Η Ιρλανδική Κυβέρνηση αμύνθηκε κατά της αιτιάσεως της προσφυγής παραπέμποντας στο γεγονός ότι, με την κανονιστική απόφαση (statutory instrument) αριθ. 289 του 1994, υπογραφείσα από τον Ιρλανδό Υπουργό Γεωργίας στις 21 Σεπτεμβρίου 1994, μεταφέρθηκε στο εσωτερικό δίκαιο ένα μέρος της οδηγίας και ότι, κατά τα λοιπά, τα μέτρα που είναι αναγκαία για τη μεταφορά της οδηγίας προετοιμάζονται.
4.
Είναι βέβαιον ότι, έως τη λήξη της ταχθείσας από την Επιτροπή προθεσμίας, δεν είχε ακόμη πραγματοποιηθεί πλήρης μεταφορά της οδηγίας στο εσωτερικό δίκαιο.
5.
Επομένως, πρέπει να γίνει δεκτό το αίτημα της προσφυγής της Επιτροπής λόγω μη μεταφοράς της οδηγίας στο εσωτερικό δίκαιο εντός της ταχθείσας προθεσμίας.
6.
Σύμφωνα με το άρθρο 69, παράγραφος 2, του Κανονισμού Διαδικασίας, ο ηττηθείς διάδικος καταδικάζεται στα δικαστικά έξοδα.
Πρόταση
7.
Ως αποτέλεσμα των προεκτεθεισών σκέψεων προτε(νω την ακόλουθη απόφαση:
1)
Η Ιρλανδία παρέβη τις υποχρεώσεις που υπέχει από την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς, ιδίως από το άρθρο 26, και από τη Συνθήκη περί ιδρύσεως της Ευρωπαϊκής Κοινότητας, καθόσον δεν εξέδωσε τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς την οδηγία αυτή.
2)
Η Ιρλανδία φέρει τα δικαστικά έξοδα.
(
*1
)	Γλώσσα του πρωτοτύπου: η γερμανική.
(
1
)	EE L 224, σ.29.